Lav et referat af nedenstående tekst:

Tekst:
Kasper Kusk skifter fra og med næste sæson hollandske Twente ud med FC København - til stor ærgelse for mange AaB fans der meget hellere havde set den kreative offensivspiller tilbage i Aalborg - eller i hvert fald mange andre steder end i FCK. Flere steder modtager Kusk en med AaB-øjne lidet flatterende sammenligning med Jesper Grønkjær, som lavede samme skifte, og måske det er kommentarer som dem, der på Twitter får Kasper Kusk selv til at kommentere skiftet. Han skriver: "Tak for alle beskederne. Har opnået rigtigt mange spændende ting rent sportsligt med AaB indtil videre, men føler måske også det er på tide at se om det er muligt at gøre noget lignende et andet sted. FCK har igennem længere tid været meget interesseret og har samtidig mulighed for at spille europæisk fodbold i næste sæson, så jeg håber og tror rigtigt meget på at det kan vise sig at være det helt rigtige for min karriere." På hjemmesiden debatside.dk, der er et debatforum for AaB-fans er Kasper Kusk og hans skifte til pokalmestrene også blevet debatteret heftigt, og mange kommentarer ligger sig i det - mildt sagt - utilfredse spor: "Vi skal dælme ikke bare se igennem fingre med sådan et skifte. Det kan da godt være at AaB ikke kan spille med på FCM og FCK's ambitionsniveau rent økonomisk, men det skal ikke afholde os fra at vise vores utilfredshed," skriver en bruger. "Utroligt skuffende og også ret underligt i forhold til tidspunktet. Transfervinduet er ikke engang åbnet endnu. Der er masser af tid til at finde en ny udenlandsk klub," lyder det fra en anden. Der er dog også dem, der ønsker ham held og lykke på sin videre færd - med AaB-briller på: "Vi må være nøgterne og objektive for en gangs skyld og erkende, at vi har svært ved at matche lønpakken i FCK, men derimod kan tilbyde andre ting, som FCK ikke kan. Kasper Kusk har tilsyneladende valgt lønpakken og forhåbentligt får han succes, så de kan sælge ham videre, så vi igen kan modtage penge i vores retning ;)" Og dem der kunne have frygtet noget endnu værre: "Dog trøster jeg mig væsentligt ved at han ikke ender i Midtjylland eller Brøndby. Det syn ville jeg simpelthen ikke kunne udstå."

Referat:
Kasper Kusks skifte til FCk får kun få positive reaktioner med fra AaB's fans. Nu kommenterer han selv på Twitter.